Gizdava diklice, tako mi zdravu bit
Gizdava diklice, tako mi zdravu bit,
   tako mi tve lice ljuveno poljubit,
   tako mi u družbi imati dobar glas,
   tako mi na službi slobodu steć i vlas:
kako ja sve ginu, kako ja kopnim vas
   za ljepos jedinu kojom sja tvoj obraz,
   u kom je viditi anđelska dobrota,
   ter te rih sliditi do moga života;
i dokli ja mogu sam sobom obladat,
   obijetam toj Bogu: tvoj se ću sluga zvat.
   Zatoj se ja molju sve kako ružici,
   ne čin' me da bolju u željno' tužici;
ne čin' me da sužu u željah čemerno,
   želeći da združu tve ličce biserno,
   želeći da grlim tve grlo pribijelo,
   za koje ja hrlim dušu dat i tijelo.
A zatoj, sunačce, tako ti radosti,
   daruj mi srdačce od tvoje mladosti,
   neka t' ja ozdravlju od željne boljezni,
   a tebe da slavlju i tvoje ljubezni.

Hrvatsko 16. stoljeće

sr:Gizdava diklice, tako mi zdravu bit